
Str. Mihai Viteazu Nr. 54, C. U. I. 4244172, Telefon : 0230/525501 Fax : 0230/534566,

web: www.primariaipotesti.ro, e-mail: primipotesti@yahoo.com
Nr.               din 14.09.2026
ANUNȚ CONCURS

        În conformitate cu prevederile H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, Primăria comunei Ipotești, județul Suceava anunță organizarea concursului/examenului de recrutare pentru ocuparea funcției contractuale vacante de execuție de Șofer, nivel studii medii sau școală profesională pe perioadă nedeterminată cu durată normală a timpului de muncă de 8ore/zi, 40 ore/săptămână, din cadrul Serviciului public de pază comunală și salubrizare al  Aparatului de specialitate al primarului comunei Ipotești, județul Suceava.
       Condiţiile generale de înscriere la concurs sunt cele prevăzute la art. 15 din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

       Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 

 I.Condiții generale:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
   II. Condiții specifice pentru ocuparea postului:
1. Studii: Medii sau certificat de calificare profesională (studii liceale sau școală profesională dovedite cu diplomă/certificat de absolvire).

2. Permis de conducere: Categoriile B și C, CE  în stare de valabilitate. 
3. Vechime în muncă: Minimum 10 ani în funcția de șofer autospeciale / autovehicule grele din categoria C (dovedită cu extras Revisal și adeverințe de la foștii angajatori).

4. Avize obligatorii (Siguranța Transporturilor):

· Fișă medicală cu mențiunea „Apt” pentru funcția de „Șofer profesionist - personal cu atribuții în siguranța transporturilor”, eliberată de o comisie medicală autorizată de Ministerul Transporturilor și Ministerul Sănătății.

· Aviz psihologic cu mențiunea „Apt” pentru funcția de „Șofer transport marfă / speciale (siguranța transporturilor)”, eliberat de un psiholog autorizat de Ministerul Transporturilor.
III. Tipul probelor de concurs:
1. Selecţia dosarelor de înscriere –28.09.2026 prin care se verifică îndeplinirea condițiilor generale şi specifice de participare în termenul prevăzut de art. 36 alin. (1) HG nr. 1336/2022;

2. Proba scrisă din data de : 06.10.2026 – ora 10,00- la sediul Primăriei comunei Ipotești – sala de ședințe- prin care se testează cunoștințele teoretice necesare ocupării postului pentru care se organizează concursul;
3. Susținerea probei practice: 09.10.2026- ora 10,00 –Parc auto/Garaj- traseu – str. Remizei, Ipotești;

2. Interviul din data de 14.10.2026 -ora 10,00 constă în testarea abilităţilor, aptitudinilor şi motivaţiei candidaţilor pe baza unor criterii de evaluare şi se susţine în  termenul prevăzut de art. 41 alin. (5) din HG nr. 1336/2022.

       Se pot prezenta la următoarea etapă numai candidaţii declaraţi admişi la etapa precedentă.

IV.Dosarul de înscriere la concurs va conține următoarele documente:

a) formular de înscriere la concurs, conform modelului prevăzut la anexa nr. 2;

b) copia actului de identitate sau orice alt document care atestă identitatea, potrivit legii, aflate în termen de valabilitate;

c) copia certificatului de căsătorie sau a altui document prin care s-a realizat schimbarea de nume, după caz;

d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;

e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;

f) certificat de cazier judiciar sau, după caz, extrasul de pe cazierul judiciar;
g) cazier auto;

h) fișa medicală care să ateste starea de sănătate corespunzătoare eliberată de un cabinet medical specializat în ceea ce privește examinarea conducătorilor auto;

i) avizul psihologic;
j) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

k) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;

l) curriculum vitae, model comun european.

Adeverința care atestă starea de sănătate va conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.

Actele prevăzute la lit. b) – e) vor fi prezentate și în original în vederea verificării conformității copiilor cu acestea.

În cazul documentului prevăzut la lit f), candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu, până la data desfășurării primei probe a concursului.
V.  Calendarul de desfășurare a concursului:

Publicarea anunțului: 14.09.2026

Depunerea dosarelor de concurs: 14.09.2026-25.09.2026 (inclusiv)-ora 14,00;

Selecția dosarelor de concurs: 28.09.2026;
Afișarea rezultatelor selecției dosarelor de concurs: 29.09.2026-ora 14,00;

Depunerea contestațiilor privind rezultatele selecției dosarelor de concurs: 30.09.2026-ora 14,00;

Afișarea rezultatelor soluționării contestațiilor la selecția dosarelor de concurs:01.10.2026-ora 14,00;

Susținerea probei scrise: 06.10.2026 – ora 10,00- la sediul Primăriei comunei Ipotești – sala de ședințe;

Afișarea rezultatelor probei scrise: 06.10.2026-ora 15,00;
Depunerea contestațiilor privind rezultatele probei scrise: 07.10.2026-ora 15,00;

Afișarea rezultatelor soluționării contestațiilor la proba scrisă: 08.10.2026- ora 15,00;

Susținerea probei practice: 09.10.2026- ora 10,00 –Parc auto/Garaj- traseu – str. Remizei, Ipotești;

Afișarea rezultatelor probei practice: 09.10.2026 – ora 15.00;

Depunerea contestațiilor privind rezultatele probei practice: 12.10.2026 –ora 15,00;

Afișarea rezultatelor soluționării contestațiilor la proba practică: 13.10.2026 – ora 15,00;

Susținerea probei interviu: 14.10.2026 -ora 10,00 - la sediul Primăriei comunei Ipotești – sala de ședințe;

Afișarea rezultatelor probei interviu: 14.10.2026- ora 14,00;

Depunerea contestațiilor privind rezultatele probei interviu: 15.10.2026  -ora 14,00;

Afișarea rezultatelor privind soluționarea contestațiilor la rezultatele probei interviu: 16.10.2026-ora 14,00;

Afișarea rezultatelor finale ale concursului: 16.10.2026-ora 15,00;

VI.  Bibliografia:

1. Constituția României;

2. O.U.G. nr. 57/2019 privind Codul administrativ, cu modificările și completările ulterioarea;

3. O.U.G. nr.195/2002 - privind circulaţia pe drumurile publice, cu modificările și completările ulterioarea;

4. H.G. nr. 1391/2006 - pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice;

5. Legea nr. 307/2006 privind apărarea împotriva incendiilor, republicată 

6. Legea nr. 319/2006 – Legea securităţii şi sănătăţii în muncă, republicată.
VII. Tematică concurs:
1. Constituția României – republicată; 

• Titlul I – Principii generale, 

• Titlul II – Drepturile, libertățile și îndatoririle fundamentale, 

• Titlul III – Autoritățile publice. 

2. Ordonanța de Urgență a Guvernului nr. 57/2019 privind Codul administrativ; 

• Titlul III al Părţii a VI a şi CAPITOLUL III Drepturi şi obligaţii ale personalului contractual din administraţia publică, precum şi răspunderea acestuia (art.549-553); 

3. O.U.G. nr.195/2002 - privind circulaţia pe drumurile publice, cu modificările și completările ulterioarea – Integral;

4. H.G. nr. 1391/2006 - pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice – Integral;

5. Legea nr. 307/2006 privind apărarea împotriva incendiilor, republicată

 • CAPITOLUL II - Obligații privind apărarea împotriva incendiilor;

6. Legea nr. 319/2006 – Legea securităţii şi sănătăţii în muncă;
• CAPITOLUL IV – Obligaţiile lucrătorilor, 

• CAPITOLUL VI – Comunicarea, cercetarea, înregistrarea și raportarea evenimentelor. 

      *Se vor avea învedere formele actualizate, cu toate modificările și completările la zi

        Formularul de înscriere se pune la dispoziţie candidaţilor de către Primăria comunei Ipotești din oficiu, prin publicare pe pagina de internet a acesteia în format deschis, editabil, în cadrul secţiunii dedicate publicităţii concursului, precum şi la sediu, în locul special amenajat pentru desfăşurarea de activităţi de informare şi relaţii publice, în format letric.
        Anunțul se menţine pe pagina de internet a autorităţii sau instituţiei publice organizatoare timp de cel puţin 2 zile lucrătoare de la data afişării rezultatelor finale ale concursului.
         Relații suplimentare se pot obține la sediul Primăriei comunei Ipotești, strada Mihai Viteazu, nr. 54, județul Suceava, Compartiment Resurse Umane, telefon 0230/525501, interior 111, fax. 0230/534566, e-mail: contact@primariaipotesti.ro/resurse-umane@primariaipotesti.ro.

                                                                  Afișat astazi 14.09.2026, ora    09 ,00
 PRIMAR,

Gulei Dumitru

